**9 februarie 2024**

**COMUNICAT DE PRESĂ**

Timp de trei zile, ministrul Familiei, Tineretului și Egalității de Șanse, Natalia-Elena Intotero a participat la cea de-a 62-a sesiune a Comisiei pentru Dezvoltare Socială a ONU și a luat parte, alături de domnul ambasador extraordinar și plenipotențiar și reprezentant permanent al României la ONU, Cornel Feruță, consulului general la New York la Adunarea Generală a ONU, unde Secretarul General al Organizației Națiunilor Unite, António Guterres, a prezentat activitatea și prioritățile ONU pentru 2024.

În ultim a zi la New York, doamna ministru Natalia-Elena Intotero a avut întâlniri la New York cu reprezentanți ai instituțiilor de forță din domeniile pe care le gestionează Ministerul Familiei, Tineretului și Egalității de Șanse.

Doamna Diene Keita, director executiv adjunct la Fondul Națiunilor Unite pentru Populație, s-a declarat îngrijorată de faptul că rata de fertilitate este în scădere, iar un număr tot mai mare de țări își văd populația îmbătrânind. Totodată, a subliniat faptul că la nivel mondial trebuie să se realizeze politici concrete care să susțină tinerii și familiile pentru a ieși din acest impas. Este foarte important ca fiecare stat să întrebe populația care sunt așteptările lor, prin studii.

Ziua a continuat cu o întâlnire la care a participat ministrul adjunct pentru afaceri sociale din Turcia, Yavuz Selim KIRAN, cu care am schimbat opinii și bune practici în domeniile familiei, tineretului și egalității de șanse.

”De asemenea, m-am bucurat să o întâlnesc pe doamna Najat Maalla M'jid, Reprezentantul Special al Secretarului General al ONU pentru Violența împotriva Copiilor, care în urmă cu doi ani a vizitat țara noastră. Domnia sa m-a felicitat și mi-a spus că monitorizează îndeaproape situația din România, observând că de când am preluat mandatul de ministru Strategia Națională pentru Drepturile Copilului, urmată de Garanției Drepturilor Copilului, au fost adoptate și au început să fie implementate proiecte dedicate copiilor, tinerilor. De asemenea, domnia sa a mulțumit Guvernului României pentru eforturile făcute și a prezizat că va continua să monitorizeze proiectele și politicile publice din acest domeniu implementate în tara noastră.

În plus, doamna Najat Maalla M'jid și-a exprimat îngrijorarea cu privire la faptul că Strategia pentru Tineret 2023-2026 nu a fost încă adoptată, în condițiile în care, la nivelul ONU, se discută despre strategia pentru tineret 2027-2030”, a declarat ministrul Natalia-Elena Intotero.

O altă vizită a fost cea cu doamna Kirsi Madi, director executiv adjunct pentru managementul resurselor, durabilitate și parteneriate, cu o experiență de peste 30 de ani la ONU și UNICEF în domeniile dezvoltării internaționale, acțiunilor umanitare, egalității de gen.

”În contextul alegerilor viitoare, e foarte important ca țara noastră să susțină egalitatea de șanse în toate domeniile de activitate, aceasta fiind una dintre prioritățile ONU”, a mai spus ministrul Familiei, Tineretului și Egalității de Șanse.